U MYIN SUMHPA MAKOP MAGA
林中的鸟儿,为何看不见你
时间:2015-02-16 17:47:50 来源:德宏团结报
Um hto
Ntsa malen u myin sumhpa
Wunpong ni hte arau nga
Utu chyang ngau ugro shakrai
Wunpong sha ni a manang rai
Ugo hkongrang utong ni
Htunghking manau hpe sumli
Hkjra-u puk dun ngoi gara
Duhkra lado du yin masin hpra
Kuk dui koi rong shaga pru
Yi sun hkau na shang ten du
U byik u tsa u hkring hkai ke
Htong seng mangai a manang re
Nhprot shingnom uju ngoi
Puba lagon shabran salat hkoi
Nyet nyet u ni shaga lai
Jahpot yi sa ten rai sai
Do tsit to mung ngoi gara
Mangai simai hkai ton da
Htingra set u la pyen gahpru
Ninglum ajan shingtung du
Jingling u ni ngoi garu
Mam shu mam dan magam pru
Lamu sinli pyen lai wa
Si mai yi htu n-gu la
Hkali la u ni pyen n rau
Hka shi shingtai hta sha kau
Ding shan chyai u ni dung gangat
Ginhtong hpun htang n-gun dat
Chyinghtong chyingjo pyen gahpru
Hpungtsin shalat go nyen du
Uchyang shingkri pyen yon lai
Myi do shaang lu a wai
Samui yit u la goi garu
Htingra magam atsam pru
Lam dung sin ai la krok u rai
(Ka ai: Bum Lai)
kac_Latn zho_Hans zho_Hans isl_Latn kac_Latn kac_Latn mri_Latn kac_Latn ilo_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn hau_Latn kac_Latn pag_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn sag_Latn kac_Latn kac_Latn kac_Latn kac_Latn kac_Latn kac_Latn